ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 11/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa evankeliumin äärelle.
Nyt on jouluviikko. Se on hyvää aikaa muistella kaikkia upeita asioita, -
jotka Jumala teki lähettäessään Poikansa Jeesuksen luoksemme.
Rukoilen, että sinulla on hyvä joulu ja ettet juutu ansoihin, -
joita joulunaikaan liittyy, vaan muistat joulun pääasian.
Nyt on hyvä aika juhlia sitä, että Jumala on kanssamme!
Olen opettanut jo pitkään aiheesta Älä rajoita Jumalaa.
Olemme käyneet läpi todella paljon asioita.
En ehdi kerrata niitä, mutta mainitsen jälleen kerran, -
että meiltä on saatavana staattinen tarra, joka tarttuu lasiin -
jossa lukee "Älä rajoita Jumalaa". Saatavana on myös upouusi kirja.
Tämä on väkevää asiaa. Se on mullistanut elämäni.
En ole paras esimerkki näistä asioista. Olen äskettäin tavannut ihmisiä, -
jotka saavat sen, mitä uskon tapahtuvan, näyttävän pieneltä.
Jumala sanoi, että minun pitää jälleen lakata rajoittamasta Häntä.
En ole perillä, mutta olen lähtenyt matkaan, ja verrattuna siihen, -
missä olin ja missä monet muut ovat, elämässäni on tapahtunut suuria.
Opetus käsittelee siis sitä, miten voit lakata rajoittamasta Jumalaa.
Tänään haluan alkaa puhua siitä, että ihmisten pelkääminen -
rajoittaa Jumalaa. Se on laajalle levinnyt ongelma.
Uskon, että jokainen ohjelman katsoja kamppailee ihmispelon kanssa.
Et ehkä usko minua heti, -
mutta jos katsot koko ohjelman ja sen, mitä jaan Raamatusta, -
tulet huomaamaan, että tämä on yleinen vitsaus meille kaikille.
Se on kuin painovoima. Se vaikuttaa jokaiseen ihmiseen.
Voimme nousta sen yläpuolelle raketilla tai lentokoneella, -
mutta se on yhä olemassa, ja sen pakeneminen vaatii voimaa.
Samoin ihmispelko tai pelko siitä, mitä muut meistä ajattelevat, -
on asia, joka vaikuttaa jokaiseen, joka tätä ohjelmaa katsoo.
Katso, mitä jakeessa Snl. 29:25 sanotaan: -
"Ihmispelko panee paulan, mutta Herraan luottavainen on turvattu."
"Paula" tarkoittaa ansaa, jollaisella pyydystettiin eläimiä.
Ansaan laitettiin syötti, ja kun eläin meni syömään sitä, ansa laukesi -
ja eläin jäi vangiksi. Se menetti vapautensa ja luultavasti henkensäkin.
Samoin ihmispelko on ansa, jonka avulla Saatana yrittää -
halvaannuttaa meidät ja estää meitä tekemästä monia asioita.
Kun Aadam ja Eeva lankesivat syntiin ja söivät kielletyn hedelmän, -
jakeissa 1. Moos. 3:7―10 sanotaan, että heidän silmänsä avautuivat heti, -
ja he pelkäsivät. Ensimmäinen ihmisen kokema kielteinen tunne -
oli pelko. He pelkäsivät, että Jumala hylkäisi heidät ja rankaisisi heitä.
Siihen ei ollut mitään syytä, sillä Jumala oli ollut heille hyvä.
Jumala ei ollut koskaan kohdellut Aadamia ja Eevaa huonosti, -
mutta silti synti toi heti mukanaan pelon.
He piiloutuivat ja yrittivät peittää alastomuutensa viikunanlehdillä.
Jos he olisivat juosseet Jumalan luo, -
Hän olisi peittänyt heidät nahoilla paremmin kuin he itse osasivat.
Pelko on läpitunkeva tunne, jota kaikki ihmiset kokevat.
Jakeessa Ilm. 4:11 kerrotaan, mitä enkelit laulavat taivaassa juuri nyt.
Siellä sanotaan, että enkelit, neljä olentoa -
ja vanhimmat ylistävät Jumalaa joka hetki sanoen: -
"...sinä olet luonut kaikki, ja sinun tahdostasi -
ne ovat olemassa ja ovat luodut". Minusta tämä on tärkeää.
Taivaassa sanotaan juuri nyt, että Jumala loi ihmiskunnan, -
koska halusi tehdä niin. Meidät on luotu yhteyteen Jumalan kanssa.
Jumala halusi luoda meidät rakkautensa kohteiksi.
Hän halusi rakastaa meitä ja olla rakkautemme kohteena.
Näin sanotaan monissa raamatun- kohdissa. Yksi niistä on Ps. 22:4 -
"sinä olet Pyhä, jonka istuin on Israelin kiitosvirtten keskellä."
Sef. 3:17 "Hän ilolla iloitsee sinusta, hän on ääneti, -
sillä hän rakastaa sinua, hän sinusta riemulla riemuitsee."
Hepreaksi tässä jakeessa itse asiassa sanotaan, -
että Jumala iloitsee meistä niin, että tanssii ja pyörähtelee.
Hän rakastaa meitä ja loi meidät yhteyttä varten.
Uskon, että DNA:hamme on iskostettu tarve olla rakastettu ja hyväksytty.
Olen sitä mieltä, että jos joku nauttii siitä, että hänet hylätään, -
hän ei ole normaali.
Jumala ei luonut ketään meistä nauttimaan hylkäämisestä.
Anteeksi. Tämänkin asian tosin pitää olla tasapainossa.
Elämme langenneessa maailmassa, ja jakeessa 2. Tim. 3:12 sanotaan: -
"Ja kaikki, jotka tahtovat elää -
jumalisesti Kristuksessa Jeesuksessa, joutuvat vainottaviksi."
Jeesus sanoi, että koska Häntäkin vainottiin, meitä tullaan vainoamaan.
Koska elämme langenneessa maailmassa, on selvää, -
etteivät kaikki hyväksy tai rakasta meitä.
Jos annamme meille luontaisen hyväksytyksi tulemisen tarpeen -
mennä äärimmilleen, saatamme alkaa yrittää miellyttää ihmisiä.
Silloin teemme mitä tahansa saadaksemme ihmisten hyväksynnän.
Se on nykyisin suorastaan epidemia. Kaipaamme hyväksyntää valtavasti.
Olen kuullut täällä Colorado Springsissä toimivan Nicky Cruzin -
ja monien muiden todistavan, että he ovat liittyneet jengeihin -
ja tehneet kamalia asioita, joita eivät luonnostaan ikinä tekisi, -
vain jotta ihmiset hyväksyisivät heidät ja he kuuluisivat joukkoon.
Samasta syystä ihmiset liittyvät mafiaan ja tekevät monenlaista.
Kaverien paine saa heidät tekemään asioita, joita he eivät muuten tekisi.
Pian sen jälkeen, kun Herra kosketti minua, minut värvättiin Vietnamiin.
Siellä oli paljon jumalattomuutta.
Siellä oli tapahtumia, joita kutsuttiin valmiusasemista poistumisiksi.
Sotilaat vietiin metsään ja he saivat niin paljon viinaa kuin he halusivat.
Se tarkoitti kolmen päivän bileitä. Sinne tuotiin Filippiineiltä -
tanssityttöjä, joiden esiintymiset olivat kaukana Jumalan tahdosta.
Tytöt olivat oikeasti prostituoituja, ja esityksen jälkeen sotilaat -
saivat harrastaa seksiä heidän kanssaan. Siellä oli myös huumeita.
Sydämessäni oli halu saada ihmisten hyväksyntää.
Saatan olla väärässä, mutta olin tietääkseni ainoa -
sadoista tuonne takametsään viedyistä sotilaista, -
joka ei osallistunut juhliin. Olin sotilaspastorin apulainen.
Siellä oli hyviäkin pastoreita, mutta pastori, jonka kanssa olin siellä, -
meni humalassa lavalle alasti ja yritti rakastella erään tanssitytön kanssa.
Ja hän oli pastori! Muilla meno oli tietysti vielä hurjempaa.
Vain minä en osallistunut. Muistan, kuinka seisoin rannalla Chu Laissa, -
jossa divisioonani päämaja oli. Kuulin musiikin ja näin esityksen valot.
Kuulin satojen ihmisten huudot. Olin rannalla yksin, -
ja tuntui kuin magneetti olisi vetänyt minua heidän luokseen.
En silloin tiennyt, mitä ajatella siitä, vastustin vain kutsua kaikin voimin.
Rukoilin ja luotin Jumalaan. Kyse oli hyväksytyksi tulemisen tarpeesta.
En halunnut tehdä noita asioita. Se ei sopinut identiteettiini eikä siihen, -
mitä Jumala oli minussa tehnyt, mutta halusin tulla hyväksytyksi.
Armeijassa kävin ihmisten luona ja puhuin heille Herrasta.
Se johti siihen, että minut torjuttiin. Kun menimme syömään lounasta, -
ihmiset ottivat tarjottimensa ja lähtivät pois, kun tulin paikalle.
Suurimman osan ajasta söin yksinäni, koska olin julkikristitty.
Minua välteltiin kuin ruttoa. Totta kai sellainen tuntuu pahalta.
Olen ihminen niin kuin muutkin. En nauti torjunnasta ja arvostelusta.
Jumala loi meihin halun tulla hyväksytyiksi.
Kaikilla ihmisillä on tuo tarve. Jos et haluat, että sinua rakastetaan -
ja sinut hyväksytään, uskon, että sinussa on jotain vialla.
Mutta elämme maailmassa, jossa tulemme torjutuiksi, -
jos puolustamme totuutta. Siitä puhutaan Raamatussa paljon.
2. Tim. 3:12 "Ja kaikki, jotka tahtovat elää jumalisesti Kristuksessa -
Jeesuksessa, joutuvat vainottaviksi." Miten selviämme tästä torjunnasta, -
joka on vastoin luontoamme? Miten selviämme ihmispelosta?
Ensin pitää ymmärtää, että "ihmispelko panee paulan".
Tämä on yksi tavoista, joilla Saatana saa meidät ansaan.
Saatana voi rajoittaa sitä, mitä Jumala haluaa elämässäsi tehdä, -
jos pelkäät muiden ihmisten hylkäämistä ja arvostelua.
Olen koko tämän opetussarjan ajan puhunut Raamatun pohjalta, -
mutta olen käyttänyt hyväksi myös omaa todistustani, -
koska Jumala puhui tästä suoraan minulle. Hän osoitti minulle, -
että pelkäsin ihmisiä, torjutuksi tulemista ja arvostelua -
sekä sitä, mitä ihmiset ajattelisivat, jos puhuisin näystäni rohkeasti.
Kun Jumala näytti minulle tämän, elämäni muuttui täysin.
Se tapahtui huomaamattani. En edes tiennyt tekeväni niin.
Jos minulta olisi kysytty, toiminko ihmispelosta käsin, -
olisin vastannut, etten toki pitänyt siitä, että minut torjuttiin, -
mutta toteutin silti kutsuani.
Toteutinkin, mutta en niin rohkeasti kuin Jumala olisi halunnut.
En huomannut pelkääväni ihmisiä, mutta pelkäsin silti.
Tänä vuonna, 12 vuotta sen jälkeen, kun Jumala alkoi puhua tästä -
ja lähes 13 vuotta sen jälkeen, kun aloitin televisio-ohjelmani, -
Jumala sanoi minulle, että pelkäsin sitä, miten minut otettaisiin vastaan, -
jos kertoisin koko näkyni, kaiken, mistä Jumala on minulle puhunut.
En usko, että pääsemme koskaan täysin vapaiksi ihmispelosta.
Voitamme sen vähitellen, ja meidän pitää jatkuvasti päättää, -
että luovumme siitä emmekä anna ihmisten pelotella itseämme.
Torjutuksi tulemisen ja arvostelun pelko ovat yksi Saatanan -
ja hänen joukkojensa tavoista hiljentää seurakunta kulttuurissamme.
USA:ssa meitä ei vangita tai tapeta, niin kuin Paavalille ja muille kävi.
Meitä vastustetaan huomaamatta poliittisen korrektiuden kautta.
Jos puhumme tietyistä asioista, meitä syytetään homofobiasta -
ja meidät lokeroidaan oikeistokonservatiiveiksi.
Se on torjuntaa ja arvostelua, jolla ihmisiä pelotellaan niin, -
etteivät he uskalla puhua totuutta. Herra kuitenkin sanoi selvästi: -
Joh. 8:32 "te tulette tuntemaan totuuden, ja totuus on tekevä -
teidät vapaiksi", ja: "Pyhitä heidät totuudessa; sinun sanasi on totuus", -
Joh. 17:17. Meidän pitää puhua totuutta ja Jumalan Sanaa.
Yksi syy maamme alamäkeen on pastoreissa ja kristityissä.
Myös tavallisissa kristityissä on vikaa, mutta pastoreilla on suurempi vastuu.
Kristittyjä on peloteltu niin, etteivät he uskalla puhua totuutta.
Miten ihmiset voisivat tuntea totuuden ja muuttua, -
jos ne, joilla on ilmoitus totuudesta, pelkäävät -
eivätkä tuo totuutta esiin.
Elämässäni tapahtui käännekohta, kun Jumala puhui minulle asioita -
eräästä ystävästäni. Jumala näytti minulle asian, -
joka oli suuri ongelma ystäväni elämässä. Hänen piti muuttua.
Jumala antoi minulle tiedon sanat ja käski minun puhua hänelle.
Tiesin, että Jumala oli puhunut ja että sanoma voisi auttaa häntä, -
mutta tiesin myös, että jos hän ei onnistuisi tekemään muutosta, -
ystävyytemme voisi mennä pilalle. Odotin torjuntaa ja arvostelua.
Pelkäsin siis tuon ihmisen reaktiota, ja siksi kamppailin itseni -
ja Jumalan kanssa. Pitäisikö minun puhua hänelle vai ei?
Tiesin saaneeni Sanan Jumalalta. En olisi ymmärtänyt asiaa itse.
Silti kamppailin sen kanssa, pitäisikö minun puhua hänelle vai ei, -
koska pelkäsin hänen reaktiotaan. Tätä pohtiessani Herra sanoi minulle: -
"Andrew, sinulla ei ole oikeutta torjua totuutta hänen puolestaan."
Hän tarkoitti, että jos en kertoisi ystävälleni, mitä Hän oli näyttänyt -
ja käskenyt minun sanoa, minä tavallaan torjuisin totuuden -
tuon ihmisen puolesta. Jumala sanoi, että jokaisella pitäisi -
olla oikeus torjua totuus itse, jos hän haluaa tehdä niin.
Jos en edes kerro jollekulle, mikä totuus on, koska pelkään -
hänen reaktiotaan, olen torjunut totuuden hänen puolestaan.
Silloin en kunnioita tuota ihmistä tarpeeksi, että antaisin hänen -
tehdä omat valintansa totuuden suhteen. Se muutti elämäni.
Ymmärsin, että on väärin, jos teen tuon arvion puolestasi.
Kerron sinulle, mikä on totta ja mitä Jumalan Sana sanoo.
Silloin Pyhä Henki voi tehdä sen sinulle eläväksi ja käyttää sitä -
muuttaakseen sinut ja puhuakseen sinulle. Jos en puhu totuutta, -
koska pelkään tulevani torjutuksi, olen torjunut totuuden puolestasi.
Se muutti näkökulmani asioihin.
En silti pidä arvostelusta. Haluaisin, että kaikki rakastaisivat minua.
Uskon, että meidät on luotu haluamaan yhteyttä toisiin.
On outoa haluta, että ihmiset inhoavat sinua. Ymmärsin kuitenkin, -
että maailmassa on antikristuksen henki, valheita ja eksytystä.
Jakeessa 2. Kor. 4:4 sanotaan, että tämän maailman jumala -
on sokaissut niiden mielet, jotka eivät usko Jumalaan.
Olemme kuin vuorella oleva kaupunki. Meidän pitää tuoda totuus julki.
Kaikki eivät pidä siitä. Joh. 3:20 "Sillä jokainen, joka pahaa tekee, -
vihaa valkeutta eikä tule valkeuteen, ettei hänen tekojansa nuhdeltaisi."
Kohtaamme torjuntaa ja vastustusta. En pidä siitä, mutta ymmärrän, -
että Jumala on antanut minulle Sanan suuhun, -
ja minun pitää puhua sitä uskollisesti eikä pelätä ihmisiä.
Jos pelkään, se rajoittaa sitä, mitä Jumala voi tehdä -
omassa elämässäni ja minun kauttani muiden elämässä.
Tämä on yksi Kristuksen ruumiin suurimpia epäonnistumisia.
Kristuksen ruumista on peloteltu niin, ettei se uskalla puhua totuutta, -
koska se ei ole poliittisesti korrektia, koska antikristuksen henki on saanut -
niin paljon valtaa maailmassa ja koska julkikristittyjä arvostellaan.
Maailma ei välitä, mihin uskot, kunhan pysyt kirkon seinien sisällä.
Uskoa ei saa tuoda julkisuuteen, mutta maailma työntää kyllä -
omaa epäuskoaan ja omia arvojaan julkisuuteen minkä ehtii.
Ne ovat esillä koulujärjestelmässä. Maailma arvostelee kaikkia, -
jotka uskaltavat puhua Jumalasta, Raamatusta tai moraalista, -
mutta maailman oppeja ja arvoja saa kyllä levittää rajoituksetta.
Meidän pitää puolustaa totuutta. Jos teemme niin, kohtaamme arvostelua.
En epäile, että jonakin päivänä seurakunnat USA:ssa -
menettävät pykälän 501c3 mukaisen verovapautensa.
Luin juuri, että Houstonin pormestari pyytää kaikkia pastoreita antamaan -
saarnansa hänelle luettavaksi. Hän on homoseksuaali ja haluaa varmistaa, -
ettei saarnoissa arvostella homoutta.
Se on täysin väärin, mutta olen varma, että on pastoreita, -
jotka eivät uskalla puhua totuutta, -
koska pelkäävät pormestarin kaltaisen ihmisen arvostelua.
Jonain päivänä totuuden puhumisesta saattaa joutua jopa vankilaan.
Joissakin kaupungeissa on lakeja, joiden mukaan -
homouden kutsumista Jumalan tahdon ja Raamatun vastaiseksi -
pidetään vihapuheena, josta voi saada tuhansien dollarien sakot -
tai jopa joutua vankilaan.
Jonain päivänä joudumme vankilaan, jos puhumme Raamatun mukaisesti.
Isossa-Britanniassa ohjelmani vedettiin pois kanavalta, -
koska lainasin raamatunkohtia, jotka eivät ole poliittisesti korrekteja.
Televisiokanava vetäytyi Isosta- Britanniasta ja lähettää ohjelmat -
sen ulkopuolelta satelliitin kautta, jolloin sitä ei voida estää.
Vastustusta on siis jo nyt, ja jonain päivänä -
voimme joutua vankilaan tai meiltä voidaan viedä verovapaus.
Voimme verrata sitä Paavalin ja muiden kohteluun Raamatussa, -
kun he levittivät näitä totuuksia ensimmäisellä vuosisadalla.
Heitä ei vain arvosteltu tai läpsäisty poskelle, -
vaan heitä tapettiin. Jotkut heistä poltettiin roviolla.
Kiitos Jumalalle siitä, että he puhuivat totuutta seurauksista välittämättä.
Se, että ihmiset kutsuvat sinua fanaatikoksi, pyörittelevät silmiään -
eivätkä istu samaan pöytään kanssasi, on pieni asia kestettäväksi.
Meidän pitää lakata pelkäämästä ihmisiä ja heidän puheitaan -
ja julistaa rohkeasti totuutta ja Jumalan Sanaa.
"Ihmispelko panee paulan".
Se on ansa, jonka avulla Saatana estää evankeliumia etenemästä.
Olen yrittänyt parhaani mukaan päästä eroon ihmispelosta -
ja tuoda totuutta esiin, kävi miten kävi. Sillä ei ole väliä, -
oletko pastori vai et. Kaikilla on mielipiteitä, ja Jumala puhuu kaikille.
Meidän pitää tuoda totuutta esiin rakkaudessa.
En tarkoita, että meidän pitäisi lyödä ketään Raamatulla päähän, -
mutta jos emme uskalla puhua totuutta, pelkäämme ihmisiä.
Se estää evankeliumia etenemästä.
Meidän pitää päästä tuosta pelosta itsemme ja muiden ihmisten tähden.
MUUTTUNEET SYDÄMET
Henkesi muuttui, kun synnyit uudesti. Se luotiin vanhurskaaksi ja pyhäksi.
Jakeen Ef. 1:13 mukaan Pyhä Henki sinetöi sinut.
Pyhä Henki on sulkenut sisäänsä täydellisen, -
uudestisyntyneen henkesi. Jos olet antanut elämäsi Jumalalle -
ja seuraat Häntä, olet menestys, vaikka joutuisit vankilaan.
Sinulle on valehdeltu. Jumala on mieltynyt sinuun ja rakastaa sinua -
enemmän kuin kukaan meistä tietää.
Minulla ei enää ollut mitään syytä -
olla sairas, kärsiä kivuista tai pelätä.
Ajattelin, etten ollut tarpeeksi hyvä. Jumala ei antaisi tekojani anteeksi.
Sitten törmäsin Andrew'n opetukseen Jumalan luonnosta YouTubessa.
Se muutti elämäni.
Haluan vain kiittää Andrew'ta kaikesta siitä, mitä hän opettaa.
Hän on siunaus koko maailmalle.
OLE OSA MUUTOSTA JA UUDISTUMISTA.
TULE YHTEISTYÖKUMPPANIKSEMME.
Opetussarjan neljäs osa käsittelee ihmispelkoa.
Se on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit tilata materiaaleja puhelimitse arkisin klo 7:30―17 (GMT).
Palvelunumeromme näkyvät ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, -
että nettisivuiltamme voit tilata materiaaleja ympäri vuorokauden.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrew'ta johonkin näistä tapahtumista.
Tammikuussa 2015 Andrew puhuu Arizonan Phoenixissa ja Mesassa -
ja pitää vuotuisen miesten seminaarin Coloradon Woodland Parkissa.
Helmikuussa hän vierailee Kalifornian kaupungeissa.
Maaliskuussa hän puhuu Texasissa, Kansasissa ja Oklahomassa -
sekä jälleen Coloradon Woodland Parkissa kampuspäivillä -
ja ARMI-järjestön konferenssissa.
Lisätietoa tapahtumista alueellasi saat nettisivuiltamme.
Terveisiä kaikille katsojillemme Australiassa.
Meillä on nyt uusi toimisto Australian Kultarannikolla.
Kävin siellä äskettäin. Se oli kolmas matkani Australiaan, -
ja palaute oli niin hyvää, että päätimme avata sinne toimiston.
Halusin kertoa teille siitä, jotta voitte tehdä tilauksia sen kautta.
Palvelunumero näkyy ruudulla. Haluamme olla teille siunauksena -
ja auttaa teitä pääsemään käsiksi Jumalan Sanan totuuksiin.
Tässä ovat siis Australian- toimistomme yhteystiedot.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä Jessica Ketchum.
Olen aina halunnut tehdä videoita.
Chariksen medialinja antoi meille tarvittavat työkalut ja ohjelmat -
sydämemme palon toteuttamiseen.
Medialinjan jälkeen olen kuvannut Saksassa ja eri puolilla USA:ta, -
ja muutan Pietariin puoleksi vuodeksi.
Minusta on tärkeää, että kristityt ovat mukana elokuvateollisuudessa.
Jumalamme on luovuuden Luoja.
Siksi meidän tulisi esittää luovimmat ideat upeimmalla tavalla.
Andrew'n työ ja Charis-koulu ovat muuttaneet maailmaa jo 20 vuotta.
Suomennos: Anni Lähteenmäki